Europski i američki vanjskopolitički stručnjaci o govoru predsjednika Busha u Bruxellesu (22/2/05) - 2005-02-22
Timothy Garton Ash smatra da bi američki predsjednik trebao iskazati više spremnosti da posluša europske poglede na američku politiku i
Naslovnicama jutrošnjih izdanja američkog tiska dominiraju članci o posjetu predsjednika Georgea Busha Europi. Donosimo nekoliko reakcija na predsjednikov govor, održan jučer u Bruxellesu, pred brojnim belgijskim, američkim kao i uzvanicima iz niza europskih zemalja. Svi se slažu da je predsjednikov nastup bio prvi, potrebni korak u zacjeljivanju podjela koje su nastale povodom američke intervencije u Iraku. Britanski stručnjak za europsko-američke odnose Timothy Garton Ash zamjera predsjedniku Bushu što nije bio odveć konkretan. “Ovo, na žalost, nije bio govor koji će korijenito promijeniti silazni trend odnosa između dobrog dijela Europe i Amerike” – smatra ovaj professor na Sveučilištu Oxford, čije riječi prenosi newyorški dnevnik . Timothy Garton Ash smatra da bi američki predsjednik trebao u svojim nastupima u Europi iskazati više spremnosti da posluša što Europljani imaju reći u vezi sa svojim pogledima na američku politiku i trans-atlantsku suradnju. Slično misli i američki vanjskopolitički stručnjak Lawrence Korb, čije mišljenje navodi dnevnik . “Bush bi trebao biti prijemčiviji za mišljenje svojih partnera, te im ponuditi nešto zauzvrat, ako već oni njemu idu u susret” – kaže Lawrence Korb koji je u vladi predsjednikia Ronalda Reagana bio zamjenik ministra obrane. On smatra da bi se Washington trebao priključiti europskoj diplomatskoj inicijativi čiji je cilj na miran način ukinuti iranski nuklearni program – što Europa priželjkuje, ali Bijela kuća za sada odbija. “Ronald Reagan je Sovjetski savez nazvao ‘carstvom zla’, međutim, kada je došao Gorbačov i ponudio Reaganu pregovoraranje, Reagan je to odmah prihvatio. Mislim da Europljani takvu spremnost na pregovore ne vide kod Georgea Busha” – rekao je Lawrence Korb. Dnevnik , koji se istovremeno objavljuje i u Americi i u Europi, navodi mišljenje belgijskog vojnog veterana, koji se po oslobođenju njegove zemlje od nacista pridružio trećoj američkoj armiji pod zapovjedništvom generala georgea Pattona. 79-godišnji Maurice Sperandieu bio je jedan od uzvanika na sinoćnjem primanju u Bruxellesu, na kojem je govorio predsjednik Bush. “Bush ima dugoročniju viziju od Europljana, koji nisu sposobni shvatiti duboko značenje terorističkih napada od 11. rujna za američki narod. U Europi mnogi misle da će se od ekstremista poput al-Qaide najbolje obraniti tako što će s njima biti u prijateljskim odnosima. A ne shvaćaju da je cilj te organizacije uništiti zapadne vrijednosti” – rekao je za Maurice Sperandieu. Leonard Schrank, predstavnik Američke gospodarske komore u Bruxellesu, rekao je za predsjednikov govor da je bio “solidan.” “Jedan govor neće uvjeriti Europljane. No, ako govor zaista poslušaju, barem će vidjeti da Amerika nije zla zemlja” – rekao je ovaj poslovni čovjek.